**"Mokykis anglų kalbos ir pagerink savo socialinę kompetenciją"**

|  |  |
| --- | --- |
| **Reikalavimai dalyviams:** | 8-12 metų vaikams. |
| **Aprašymas:** | Ankstyvasis mokyklinis amžius palankus kaupti užsienio kalbos žodyną. Taip pat šio amžiaus vaikams svarbu vystyti socialines kompetencijas: gebėjimą reaguoti į pasikeitusias aplinkybes, orientuotis nežinomoje vietovėje, pastate, atlikti arba inicijuoti reikalingus veiksmus. Šių ir panašių temų leksika yra visuotinai priimta išsivysčiusių šalių kultūrose ir nėra sudėtinga, todėl 3-6 klasių moksleiviai, kurie užsienio kalbos mokosi antruosius-penktuosius metus, gali mokytis atitinkamo socialinio elgesio modelių užsienio kalba. Specialiai modeliuojamuose 60 minučių trukmės užsiėmimuose du kartus per savaitę vaikai kuria ir vaidina pokalbius, atlieka logines, leksines užduotis, susipažįsta su teminiu įvairių situacijų žodynu, jį įsisavina atlikdami kūrybines užduotis, ieškodami informacijos apie temos objektus internete, turimą patirtį siedami su naujomis situacijomis kuria trumpas istorijas, jas perteikia elektroninėse knygose ePub, PPT formatu. Užsiėmimų kalba – anglų kalba. Vaikai turi galimybę naudotis kompiuteriniais žodynais, interneto paieškos programomis, todėl skatinami ieškoti sudėtingesnio kalbinio sprendimo atliekamoms užduotims. Užsiėmimuose modeliuojamos situacijos perkeliamos į realų gyvenimą vaikams susirašinėjant su bendraamžiais užsienio šalyse. Europinis kontekstas, kuriame Lietuva dalyvauja spręsdama pabėgėlių problemą, artimiausiu metu atvers vaikams galimybę taikyti anglų bendravimo ir bendradarbiavimo anglų kalba įgūdžius ir savo miesto bendruomenėje. |
| **Programos vykdytojas**  | **Irena Matelienė**, mokytoja, el. paštas: studijapeleda@gmail.com  |
| **Vaikų skaičius** | 22 |
| **Programos vykdymo vieta** | Taikos g. 21-109, LT-42120 Rokiškis |
| **Programos vykdymo laikas,**  | 1 grupė: pirmadienis 14.00-15.00, trečiadienis 14.00-15.002 grupė: antradienis 14.00-15.00, ketvirtadienis 14.00-15.00 |